stanford-oval/wikipedia huggingface dataset:
กลยุทธ์ตีชิงตามไฟ
ตัวอย่างกลยุทธ์

เมื่อพระเจ้าฮั่นเลนเต้สวรรคต เกิดการแย่งชิงราชสมบัติและการสืบทอดรัชทายาทระหว่างหองจูเหียบและหองจูเปียน โฮจิ๋นซึ่งเป็นพระเชษฐาของพระนางโฮเฮา พระมารดาของหองจูเปียน ได้คิดแต่งตั้งหองจูเปียนขึ้นเป็นองค์รัชทายาทสืบทอดราชสมบัติต่อจากพระเจ้าฮั่นเลนเต้ แต่เกิดการกบฏจากเหล่าสิบขันทีที่คิดจะแต่งตั้งหองจูเหียบขึ้นเป็นองค์รัชทายาทแทนและวางแผนลอบฆ่าโฮจิ๋น ราชสำนักเกิดความวุ่นวายจากเหล่าขันที บ้านเมืองโกลาหลระส่ำระสาย แผนการลอบฆ่าโฮจิ๋นเกิดการรั่วไหล โฮจิ๋นจึงนำกำลังทหารบุกเข้าวังหลวงเพื่อกำจัดเหล่าขันที
เหล่าขันทีทั้งสิบพากันหลบหนีไปพึ่งพระนางโฮเฮาให้ไว้ชีวิต ทำให้โฮจิ๋นไม่สามารถกำจัดขันทีได้สำเร็จและกลายเป็นเสี้ยนหนามอยู่ตลอดเวลา จึงวางแผนลอบส่งสาส์นไปยังหัวเมืองต่าง ๆ ให้นำทัพมากำจัดขันทีทั้งสิบ ตั๋งโต๊ะซึ่งมีจิตใจหยาบช้าและเต็มไปด้วยความทะเยอทะยาน มองเห็นโอกาสที่จะฉกฉวยแย่งชิงเอาราชสมบัติมาเป็นของตนจึงรีบนำทัพเข้าวังหลวง ขันทีทั้งสิบทราบแผนการของโฮจิ๋นจึงลวงเข้าวังหลวงเพื่อฆ่าทิ้ง อ้วนเสี้ยวและโจโฉซึ่งเป็นนายทหารของโฮจิ๋นพากันโกรธแค้นจึงนำทัพทหารบุกเข้าวังหลวงหวังฆ่าเหล่าขันทีทั้งสิบ เกิดเหตุการณ์วุ่นวายโกลาหลไปทั่ว ขันทีทั้งสิบต่างพากันหลบหนีเพื่อเอาชีวิตรอดโดยอุ้มพระราชบุตรทั้งสองลอบหนีออกจากวังหลวง
ระหว่างทางหลบหนีเข้าป่า เหล่าขันทีพบตั๋งโต๊ะตั้งทัพอยู่จึงเชิญเข้าวังหลวง ตั๋งโต๊ะรีบฉกฉวยโอกาสในขณะที่วังหลวงกำลังอยู่ในสถานการณ์ที่วุ่นวาย นำกำลังทหารเข้ายึดครองอำนาจเป็นของตน สั่งถอดพระเจ้าหองจูเปียนจากตำแหน่งจักรพรรดิและสั่งประหารชีวิต ก่อนจะแต่งตั้งพระเจ้าหองจูเหียบขึ้นเป็นจักรพรรดิแทน และแต่งตั้งตนเองเป็นมหาอุปราชและเป็นบิดาบุญธรรมของพระเจ้าหองจูเหียบ กลยุทธ์ตีชิงตามไฟหรือเชิ่นหว่อต่าเจี๋ยของตั๋งโต๊ะที่ฉกฉวยโอกาสที่ราชสำนักเกิดความวุ่นวายในการแย่งชิงอำนาจ ก็ประสบความสำเร็จในการเข้ายึดครองอำนาจและราชสำนักมาเป็นของตนเองไว้ได้อย่างงดงาม
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลยุทธ์ :: ตีชิงตามไฟ เก็บถาวร 2008-09-19 ที่ เวย์แบ็กแมชชีน
| ด ค ก36 กลศึก |
| --- | --- |
กลยุทธ์ชนะศึก:  1. ปิดฟ้าข้ามทะเล  2. ล้อมเวยช่วยจ้าว  3. ยืมดาบฆ่าคน  4. รอซ้ำยามเปลี้ย  5. ตีชิงตามไฟ  6. ส่งเสียงบูรพาฝ่าตีประจิม 
กลยุทธ์เผชิญศึก:  7. มีในไม่มี  8. ลอบตีเฉินชาง  9. ดูไฟชายฝั่ง  10. ซ่อนดาบในรอยยิ้ม  11. หลี่ตายแทนถาว  12. จูงแพะติดมือ 
กลยุทธ์เข้าตี:  13. ตีหญ้าให้งูตื่น  14. ยืมซากคืนชีพ  15. ล่อเสือออกจากถ้ำ  16. แสร้งปล่อยเพื่อจับ  17. โยนกระเบื้องล่อหยก  18. จับโจรเอาหัวโจก 
กลยุทธ์ติดพัน:  19. ถอนฟืนใต้กระทะ  20. กวนน้ำจับปลา  21. จักจั่นลอกคราบ  22. ปิดประตูจับโจร  23. คบไกลตีใกล้  24. ยืมทางพรางกล 
กลยุทธ์ร่วมรบ:  25. ลักขื่อเปลี่ยนเสา  26. ชี้ต้นหม่อนด่าต้นไหว  27. แสร้งทำบอแต่ไม่บ้า  28. ขึ้นบ้านชักบันได  29. ต้นไม้ผลิดอก  30. สลับแขกเป็นเจ้าบ้าน 
กลยุทธ์ยามพ่าย:  31. สาวงาม  32. ปิดเมือง  33. ไส้ศึก  34. ทุกข์กาย  35. ลูกโซ่  36. หนีคือยอดกลยุทธ์
กลยุทธ์ล่อเสือออกจากถ้ำ

| --- | --- |

ผู้วางกลศึก: อ้องอุ้น
ผู้ต้องกลศึก: ตั๋งโต๊ะ
ประเภท: กลยุทธ์เข้าตี
หลักการ: ตีที่มั่นศัตรูให้แตก หลอกให้หลงกล
สถานที่: วังหลวง
ผลลัพธ์: ตั๋งโต๊ะถูกลิโป้ลวงไปฆ่าในวังหลวง
ด ค ก
กลยุทธ์ล่อเสือออกจากถ้ำ หรือ เตี้ยวหู่หลีซาน (อังกฤษ: Entice the tiger to leave its mountain lair; จีนตัวย่อ: 调虎离山; จีนตัวเต็ม: 調虎離山; พินอิน: Diào hǔ lí shān) เป็นหนึ่งในกลศึกสามก๊ก กลยุทธ์ที่มีความหมายถึงการที่ใช้ภาพลวงที่จงใจสร้างขึ้นเพื่อหลอกล่อให้ศัตรูเกิดความประมาท
การชะล่าใจในการทำศึกสงคราม ละทิ้งแนวฐานการป้องกันของกองทัพซึ่งเป็นจุดยุทธศาสตร์สำคัญ เป็นโอกาสของการฉกฉวยจังหวะที่ศัตรูเกิดความอ่อนแอหลงเชื่อในภาพลวงที่สร้างขึ้น นำกำลังบุกเข้าโจมตีหรือทำลายเสียให้สิ้นซากช่วงชิงชัยชนะมาเป็นของตน ดั่งคำกล่าวว่า "อันธรรมดาเสือเมื่ออยู่ในถ้ำย่อมอันตราย จะจับเสือได้ก็ต่อเมื่อล่อให้มาตกในหลุมพรางที่ดักไว้" ตัวอย่างการนำเอากลยุทธ์ล่อเสือออกจากถ้ำไปใช้ได้แก่อ้องอุ้นที่ใช้กลยุทธ์สาวงามทำให้ตั๋งโต๊ะผิดใจกับลิโป้และลวงไปฆ่าในวังหลวง
ตัวอย่างกลยุทธ์

เมื่อคราวที่ตั๋งโต๊ะเข้ายึดอำนาจในราชสำนักจากพระเจ้าหองจูเปียนและสั่งประหารชีวิต ก่อนแต่งตั้งพระเจ้าหองจูเหียบขึ้นเป็นจักรพรรดิแทน แต่งตั้งตนเองเป็นมหาอุปราชและมีฐานะเป็นบิดาบุญธรรมของพระเจ้าหองจูเหียบ ตั๋งโต๊ะถืออำนาจบาตรใหญ่เข่นฆ่าเหล่าขุนนางตงฉินและผู้ที่ไม่เห็นด้วยกับการเข้ายึดอำนาจ สร้างความเดือดร้อนวุ่นวายไปทั่วทั้งแผ่นดิน เหล่าขุนนางพากันเคียดแค้นชิงชังตั๋งโต๊ะ โจโฉพยายามลอบสังหารตั๋งโต๊ะแต่ไม่สำเร็จจึงหลบหนีไปจากเมืองหลวงและปลอมแปลงราชโองการนำกำลังทหารจากหัวเมืองต่าง ๆ หมายกำจัดตั๋งโต๊ะให้สิ้นซาก
แต่แผนการของโจโฉกลับล้มเหลว เมื่อกองทัพจากหัวเมืองต่าง ๆ เกิดแตกแยกกันเองทำให้ไม่สามารถกำจัดตั๋งโต๊ะได้สำเร็จ ตั๋งโต๊ะจึงสั่งย้ายเมืองหลวงจากลกเอี๋ยงไปยังเมืองเตียงฮันแทน อ้องอุ้นซึ่งเป็นขุนนางตงฉินทนพฤติกรรมตั๋งโต๊ะไม่ไหวจึงวางกลอุบายกลยุทธ์สาวงามโดยทำทีเป็นยกเตียวเสี้ยนบุตรสาวบุญธรรมให้แก่ตั๋งโต๊ะ
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
กลยุทธ์มีในไม่มี

| --- | --- |
ภาพแสดงกลุ่ม "กลยุทธ์เผชิญศึก"
ผู้วางกลศึก: โจโฉ
ผู้ต้องกลศึก: ลิโป้, ตันก๋ง
ประเภท: กลยุทธ์เผชิญศึก
หลักการ: ทำในสิ่งที่ศัตรูไม่คาดคิด เพื่อพิชิตซึ่งชัยชนะ
สาเหตุ: โจโฉถูกลิโป้และตันก๋งตีกระหน่ำแตกถอยร่นไม่เป็นกระบวน จึงวางกลอุบายหลอกลิโป้ด้วยการแสร้งทำเป็นตาย
สถานที่: ฮูโต๋
ผลลัพธ์: ลิโป้ถูกโจโฉตีกระหนาบจนแตกพ่าย
กลศึกก่อนหน้า: กลยุทธ์ส่งเสียงบูรพาฝ่าตีประจิม
กลศึกถัดไป: กลยุทธ์ลอบตีเฉินชาง
ด ค ก
กลยุทธ์มีในไม่มี หรือ อู๋จงเซิงโหย่ว (อังกฤษ: Create something from nothing; จีนตัวย่อ: 无中生有; จีนตัวเต็ม: 無中生有; พินอิน: Wú zhōng shēng yǒu) เป็นหนึ่งในกลศึกสามก๊ก กลยุทธ์ที่มีความหมายถึงการใช้ภาพลวงในการหลอกล่อศัตรูเพียงครั้งคราวให้หลงเชื่อ แปรเปลี่ยนจากลวงเป็นจริงจากจริงเป็นลวง ทำให้ศัตรูเกิดความเข้าใจผิดคิดว่าการ "ลวง" ก็คือการ "หลอกหลวง" ที่ว่า "มืด" ก็กลายเป็น "เท็จ"
แสงสว่างจากมืดน้อยย่อมทวีความมืดไปจนถึงมืดมาก จากมืดมากย่อมแปรเปลี่ยนกลับกลายเป็นสว่าง การใช้ภาพลวงเพื่อเสแสร้งปกปิดภาพจริง การผันผวนคำเท็จจากลวงให้กลายเป็นความจริง ในจริงมีเท็จ ในเท็จมีจริง ทำให้ในการทำศึกสงครามย่อมมีกลลวงข้อเท็จจริงสลับเป็นฟันปลากันอยู่เสมอ ตัวอย่างการทำเอากลยุทธ์มีในไม่มีไปใช้ได้แก่โจโฉที่วางแผนหลอกลิโป้ให้หลงเชื่อว่าตนเองตายและซุ่มกำลังทหารบุกโจมตีกระหนาบจนลิโป้พ่ายแพ้ยับเยิน
ตัวอย่างกลยุทธ์

เมื่อคราวที่ลิโป้และตันก๋งนำกำลังทหารบุกเข้ายึดกุนจิ๋วและปักเอี้ยงได้สำเร็จ ตีกระหน่ำกองทัพของโจโฉแตกถอยร่นไม่เป็นกระบวน สูญเสียกำลังทหารจำนวนมาก โจโฉอาศัยช่วงจังหวะชุลมุนในการถูกโจมตีควบม้าฝ่าเปลวเพลิงหลบหนีไปได้ เมื่อกลับถึงฮูโต๋โจโฉจึงวางกลอุบายหลอกลิโป้ด้วยการแสร้งทำเป็นตาย เพื่อล่อให้ลิโป้หลงเชื่อและนำทัพมาตีวุยก๊กที่กำลังอ่อนแอและหวังตีกระหน่ำให้แตกพ่าย โจโฉสั่งการให้กำลังทหารและไพร่พลที่หลงเหลือจากศึกส่วนหนึ่งให้แต่งกายนุ่งขาวห่มขาวด้วยผ้าดิบเพื่อเป็นการไว้ทุกข์ และร้องห่มร้องไห้ฟูมฟายเสียใจที่โจโฉตาย และให้กำลังทหารอีกส่วนหนึ่งไปซุ่มตั้งล้อมค่ายเพื่อรอคอยลิโป้
ลิโป้เมื่อทราบข่าวการตายของโจโฉจากการถูกโจมตีที่กุนจิ๋วและปักเอี้ยงก็หลงเชื่อ จึงฉวยโอกาสที่กำลังทหารของโจโฉกำลังเศร้าโศกเสียใจและไว้ทุกข์ให้แก่โจโฉ นำทัพไปเพื่อหวังตีทัพวุยก๊กและทำลายทัพของโจโฉให้ราบคาบ ฝีมือการรบของลิโป้นั้นถือว่าเก่งกาจที่สุดในแผ่นดิน แต่กลับไร้ซึ่งสติปัญญาในการไตร่ตรองใคร่ครวญข่าวการตายของโจโฉให้ละเอียดถี่ถ้วน จึงต้องกลอุบายของโจโฉที่แอบซุ่มกำลังทหารตั้งล้อมค่ายรอคอยอยู่ เมื่อลิโป้นำทัพบุกเข้าวุยก๊ก เหล่าทหารของโจโฉก็ตีโอบกระหนาบทัพของลิโป้จนแตกพ่ายแพ้ย่อยยับ อู๋จงเซิงโหย่วหรือกลยุทธ์มีในไม่มีของโจโฉ ก็ประสบความสำเร็จในการหลอกล่อให้ลิโป้หลงเชื่อว่าตนตายและสามารถตีทัพลิโป้จนแตกพ่าย ทำให้ได้รับชัยชนะในการรักษาวุยก๊กไว้ได้อย่างงดงาม
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลยุทธ์ :: มีในไม่มี เก็บถาวร 2008-09-19 ที่ เวย์แบ็กแมชชีน
กลาก

| กลาก |
| --- | --- |
ขาที่ติดเชื้อกลาก
บัญชีจำแนกและลิงก์ไปภายนอก
ICD-10: B35.0-B36
ICD-9: 110.9
DiseasesDB: 17492
MedlinePlus: 001439
eMedicine: emerg/592
MeSH: D003881
กลากหรือขี้กลาก (อังกฤษ: dermatophytosis, ringworm) เป็นโรคที่เกิดจากการติดเชื้อราบนผิวหนังของมนุษย์ สัตว์เลี้ยง เช่น แมว หรือปศุสัตว์ โรคนี้มีสาเหตุเกิดจากเชื้อราหลายชนิด  โดยเฉพาะเชื้อราที่ทำให้เกิด parasitic infection (dermatophytes) ซึ่งกินเคราตินเป็นอาหาร เชื้อราพวกนี้เจริญเติบโตได้ดีในที่อุ่นและชื้น
โรคนี้พบได้บ่อยในกลุ่มนักกีฬา ลักษณะเด่นของโรคนี้คือ มีรูปขอบนูนแดงเด่นขึ้นมา
การแบ่งประเภท

เชื้อราสายพันธุ์ Trichophyton และ Microsporum พบได้บ่อยที่สุด เชื้อราเหล่านี้จะติดเชื้อส่วนต่าง ๆ ของร่างกายตามรายชื่อด้านล่าง ชื่อเหล่านี้มาจากภาษาละติน
Tinea pedis (athlete's foot) เป็นที่เท้า
Tinea unguium เป็นที่เล็บมือและเล็บเท้า
Tinea corporis เป็นที่แขน ขา และลำตัว
Tinea cruris (jock itch) เป็นที่ขาหนีบ
Tinea manuum เป็นที่มือและฝ่ามือ
Tinea capitis เป็นที่หนังศีรษะ
Tinea barbae เป็นที่เส้นขนที่หน้า
Tinea faciei (face fungus) เป็นที่หน้า
กลอเรีย มาคาปากัล-อาร์โรโย

| กลอเรีย มาคาปากัล-อาร์โรโย   Gloria Macapagal-Arroyo |
| --- | --- |


ประธานาธิบดีฟิลิปปินส์ คนที่ 14
ดำรงตำแหน่ง 20 มกราคม พ.ศ. 2544 – 30 มิถุนายน พ.ศ. 2553
รองประธานาธิบดี: ทีโอฟิสโต จูอินโกนา   โนรี เด คาสโตร
ก่อนหน้า: โจเซฟ เอสตราดา
ถัดไป:  เบนิกโน อากีโน
รองประธานาธิบดีฟิลิปปินส์ คนที่ 12
ดำรงตำแหน่ง 30 มิถุนายน พ.ศ. 2541 – 20 มกราคม พ.ศ. 2544
ประธานาธิบดี: โจเซฟ เอสตราดา
ก่อนหน้า: โจเซฟ เอสตราดา
ถัดไป: ทีโอฟิสโต จูอินโกนา
 
ข้อมูลส่วนบุคคล
เกิด: 5 เมษายน พ.ศ. 2490 (77 ปี) ริซัล  ฟิลิปปินส์
ศาสนา: โรมันคาทอลิก
คู่สมรส: โฮเซ มิเกล อาร์โรโย
ลายมือชื่อ: 
เว็บไซต์: เว็บไซต์ทางการ

กลอเรีย มาคาปากัล-อาร์โรโย (อังกฤษ: Gloria Macapagal-Arroyo) (5 เมษายน ค.ศ. 1947 - ปัจจุบัน) เป็นนักการเมืองฟิลิปปินส์ ที่เคยดำรงตำแหน่งประธานาธิบดีคนที่ 14 ของประเทศฟิลิปปินส์ระหว่าง ค.ศ. 2001 - ค.ศ. 2010 และรองประธานาธิบดีคนที่ 12 ระหว่าง ค.ศ. 1998 ถึง ค.ศ. 2001
กลอเรีย มาคาปากัล-อาร์โรโย ถูกจับกุมขณะพักรักษาตัวที่โรงพยาบาลในข้อหาทุจริตเลือกตั้ง โดยคำสั่งของประธานาธิบดี เบนิกโน "นอยนอย" อาคิโน
แหล่งข้อมูลอื่น

Office of the President of the Philippines เก็บถาวร 2007-06-09 ที่ เวย์แบ็กแมชชีน
President Gloria Macapagal-Arroyo official website
Reporter's Notebook: Ang Palasyo Reporter's Notebook Special, December 4, 2007
| ด ค กประธานาธิบดีฟิลิปปินส์ |
| --- | --- | --- |
| สาธารณรัฐที่ 1 (1899–1901) |  เอมีลีโอ อากีนัลโด  |  |
| เครือรัฐ (1935–1946) |  มานูเอล เอเล. เกซอน (1935–1944)  เซร์ฮิโอ โอสเมญญา(1944–1946)  มานูเอล โรฮัส (1946)  |  |
| สาธารณรัฐที่ 2 (1943–1945) |  โฮเซ เป. เลาเรล  |  |
| สาธารณรัฐที่ 3 (1946–1973) |  มานูเอล โรฮัส (1946–1948)  เอลปิดิโอ กีริโน (1948–1953)  รามอน แมกไซไซ (1953–1957)  คาร์ลอส การ์เซีย (1957–1961)  ดิออสดาโด มากาปากัล (1961–1965)  เฟอร์ดินานด์ มาร์กอส (1965–1973)  |  |
| สมัยกฎอัยการศึก (1973–1981) |  เฟอร์ดินานด์ มาร์กอส  |  |
| สาธารณรัฐที่ 4 (1981–1986) |  เฟอร์ดินานด์ มาร์กอส (1981–1986)  คอราซอน อากีโน (1986)  |  |
| สาธารณรัฐที่ 5 (1986–ปัจจุบัน) |  คอราซอน อากีโน (1986–1992)  ฟิเดล รามอส (1992–1998)  โจเซฟ เอสตราดา (1998–2001)  กลอเรีย อาร์โรโย (2001–2010)  เบนิกโน อากีโนที่ 3 (2010–2016)  โรดรีโก ดูแตร์เต (2016–2022)  บองบอง มาร์กอส (2022–ปัจจุบัน)  |  |
  หมวดหมู่   รายชื่อ
กลีบดอก

กลีบดอก (petal) และกลีบเลี้ยง (sepal) ของดอกหญ้ารักนา (Ludwigia octovalvis)
แผนภาพแสดงดอกสมมาตรแบบรัศมี (actinomorphic) และดอกสมมาตรด้านข้าง (zygomorphic)
กลีบดอก (อังกฤษ: petal) เป็นส่วนหนึ่งของดอก กลีบดอกเจริญมาจากใบที่เปลี่ยนรูป ล้อมรอบโครงสร้างสืบพันธุ์ของดอก กลีบดอกมักมีสีสันสดใส และรูปทรงสะดุดตาเพื่อดึงดูดพาหะถ่ายเรณู เมื่อกลีบดอกอยู่รวมกันจะเรียกว่า วงกลีบดอก (corolla) กลีบดอกมักอยู่ร่วมกับกลีบเลี้ยง ซึ่งเป็นใบเปลี่ยนรูปอีกชุดที่ทำหน้าที่ปกป้องดอก เมื่อวงกลีบดอกและวงกลีบเลี้ยงอยู่ด้วยกันจะเรียกว่า วงกลีบรวม (perianth) บางครั้งมีการใช้คำกลีบรวม (tepal) เมื่อการแยกกลีบดอกและกลีบเลี้ยงเป็นไปได้ยาก โดยทั่วไปกลีบดอกเป็นส่วนที่เด่นชัดที่สุดของพืชดอก แต่พืชบางชนิด เช่น หญ้ามีกลีบดอกที่ลดรูปเล็กมากหรือไม่มีเลย
พืชแต่ละชนิดมีจำนวนกลีบดอกต่างกัน พืชใบเลี้ยงคู่แท้มีกลีบดอก 4–5 กลีบ ส่วนพืชใบเลี้ยงเดี่ยวมีกลีบดอก 3–6 กลีบ วงกลีบดอกมีความสมมาตรได้ทั้งแบบด้านข้างและแบบรัศมี กล่าวคือดอกสมมาตรด้านข้างสามารถแบ่งเป็นสองด้านที่มีลักษณะเหมือนกันได้ครั้งเดียว ขณะที่ดอกสมมาตรแบบรัศมียังคงมีลักษณะเหมือนกันทั้งสองด้าน แม้จะแบ่งหลายครั้ง
พืชสร้างกลีบดอกที่มีสีสัน กลิ่น และน้ำหวานเพื่อดึงดูดพาหะถ่ายเรณู ทั้งยังพัฒนากลไก ขนาด และรูปทรงให้เหมาะสมกับการถ่ายเรณูแต่ละแบบ ดอกที่ใช้การถ่ายเรณูด้วยลมมีกลีบดอกเล็ก มีกลิ่นเล็กน้อยหรือไม่มีกลิ่น แต่มีละอองเรณูจำนวนมากเพื่อเพิ่มโอกาสในการถ่ายเรณู ดอกที่ใช้การถ่ายเรณูด้วยแมลงมีสี–กลิ่นเฉพาะ และกลไกการสร้างรังสีอัลตราไวโอเลตเพื่อนำทางแมลง ดอกที่ใช้การถ่ายเรณูด้วยนกจะมีขนาดใหญ่เพื่อช่วยให้นกมองเห็นในสภาพแวดล้อมธรรมชาติ และพัฒนาโครงสร้างให้ทนต่อนกจะงอยปากแข็ง ส่วนดอกที่ใช้การถ่ายเรณูด้วยค้างคาวจะมีขนาดใหญ่ มีสีอ่อนถึงสีขาว มีกลิ่นแรง และบานตอนกลางคืน
กรูท (จักรวาลภาพยนตร์มาร์เวล)

| กรูท |
| --- | --- |
ตัวละครใน จักรวาลภาพยนตร์มาร์เวล
ปรากฏครั้งแรก: รวมพันธุ์นักสู้พิทักษ์จักรวาล (2014)
เค้าโครงจาก: กรูท โดย สแตน ลี Larry Lieber แจ็ก เคอร์บี
ดัดแปลงโดย:   เจมส์ กันน์  นิโคล เพิร์ลแมน 
ให้เสียงโดย:   วิน ดีเซล 
ข้อมูลตัวละครในเรื่อง
ชื่อเต็ม: กรูท
ชื่อเล่น: ต้นไม้
เผ่าพันธุ์: กรูท
อาชีพ:   Guardian  Bounty hunter 
สังกัด:   Guardians of the Galaxy 
กรูท (อังกฤษ: Groot) เป็นตัวละครที่พากย์เสียงโดย วิน ดีเซล และถ่ายทอดผ่านการจับการเคลื่อนไหวโดยดีเซล, Krystian Godlewski, ฌอน กันน์, เจมส์ กันน์ และ เทอร์รี โนทารี ในแฟรนไชส์ภาพยนตร์จักรวาลภาพยนตร์มาร์เวล (MCU) ซึ่งสร้างจากตัวละครมาร์เวลคอมิกส์ในชื่อเดียวกัน ในภาพยนตร์กรูทเป็นมนุษย์เหมือนต้นไม้ซึ่งเป็นเพื่อนร่วมงานของร็อคเก็ตที่มีลักษณะเหมือนแรคคูนและเป็นสมาชิกของการ์เดียนออฟเดอะกาแล็กซี่
ในปี พ.ศ. 2564 ตัวละครดังกล่าวได้ปรากฏตัวในภาพยนตร์สี่เรื่อง ได้แก่ รวมพันธุ์นักสู้พิทักษ์จักรวาล, รวมพันธุ์นักสู้พิทักษ์จักรวาล 2, อเวนเจอร์ส: มหาสงครามล้างจักรวาล, และ อเวนเจอร์ส: เผด็จศึก เขาจะกลับมาในภาพยนตร์เรื่องต่อไปคือ ธอร์: เลิฟแอนด์ธันเดอร์ และ รวมพันธุ์นักสู้พิทักษ์จักรวาล 3 และจะแสดงในละครสั้นชื่อ I Am Groot ทางดิสนีย์พลัส
กลีเซอ 581 จี

| 0 | 1 | 2 |
| --- | --- | --- |
| ดาวเคราะห์นอกระบบ | ดาวเคราะห์นอกระบบ | รายชื่อ |
ดาวฤกษ์แม่
| ดาวฤกษ์ | ดาวฤกษ์ | Gliese 581 |
| กลุ่มดาว | กลุ่มดาว | Libra |
| ไรต์แอสเซนชัน | (α) | 15h 19m 26s |
| เดคลิเนชัน | (δ) | −07° 43′ 20″ |
| ความส่องสว่างปรากฏ | (mV) | 10.55 |
| ระยะห่าง | ระยะห่าง | 20.3 ± 0.3 ly (6.2 ± 0.1 pc) |
| ชนิดสเปกตรัม | ชนิดสเปกตรัม | M3V |
| มวล | (m) | 0.31 M☉ |
| รัศมี | (r) | 0.29 R☉ |
| อุณหภูมิ | (T) | 3480 ± 48 K |
| ความเป็นโลหะ | [Fe/H] | −0.33 ± 0.12 |
| อายุ |  | 7 – 11 พันล้านปี |
องค์ประกอบวงโคจร ต้นยุคอ้างอิง JD 2451409.762
| กึ่งแกนเอก | (a) | 0.14601 ± 0.00014 AU |
| ความเยื้องศูนย์กลาง | (e) | 0 |
| คาบการโคจร | (P) | 36.562 ± 0.052 d (0.100 y) |
| มุมกวาดเฉลี่ย | (M) | 271 ± 48° |
| ครึ่งแอมพลิจูด | (K) | 1.29 ± 0.19 m/s |
ลักษณะทางกายภาพ
| มวลอย่างต่ำ | (m sin i) | 3.1 ± 0.4 M⊕ |
ข้อมูลการค้นพบ
| ค้นพบเมื่อ | ค้นพบเมื่อ | September 29, 2010 |
| ค้นพบโดย | ค้นพบโดย | Steven S. Vogt et al. |
| วิธีตรวจจับ | วิธีตรวจจับ | Radial Velocity |
| สถานที่ที่ค้นพบ | สถานที่ที่ค้นพบ | Keck Observatory, Hawaii |
| สถานะการค้นพบ | สถานะการค้นพบ | Unconfirmed |
อ้างอิงกับฐานข้อมูลอื่น
| สารานุกรมดาวเคราะห์นอกระบบ | สารานุกรมดาวเคราะห์นอกระบบ | ข้อมูล |
| ซิมแบด | ซิมแบด | ข้อมูล  |
กลีเซอ 581 จี (อังกฤษ: Gliese 581 g) หรือ Gl 581 g เป็นดาวเคราะห์นอกระบบโคจรรอบดาวแคระแดง กลีเซอ 581 อยู่ห่างจากโลก 20.5 ปีแสง ในกลุ่มดาวคันชั่ง มันเป็นดาวเคราะห์ดวงที่หกที่ถูกค้นพบในระบบดาวเคราะห์กลีเซอ 581 และเป็นดาวบริวารลำดับที่สี่นับจากกลีเซอ 581 ดาวเคราะห์ดังกล่าวค้นพบโดยลิก-คาร์เนกีเอ็กโซแพลเน็ตเซอร์เวย์หลังจากมีการสำรวจมานับทศวรรษ ดาวเคราะห์ดังกล่าวอยู่ในเขตอาศัยได้จากดาวฤกษ์ ที่ซึ่งมีความเป็นไปได้สูงว่าจะมีน้ำในสภาพของเหลว
การค้นพบกลีเซอ 581 จี ได้รับการประกาศเมื่อปลายเดือนกันยายน พ.ศ. 2553 และเชื่อกันว่าเป็นดาวเคราะห์คล้ายโลกที่สุดและเป็นดาวเคราะห์นอกระบบที่มีศักยภาพที่จะพบสิ่งมีชีวิตได้ การค้นพบกลีเซอ 581 จี ในระยะเวลาอันสั้นและด้วยระยะห่างจากโลกที่ค่อนข้างน้อยทำให้นักดาราศาสตร์เชื่อว่าสัดส่วนของดาวฤกษ์ต่อดาวเคราะห์ที่สิ่งมีชีวิตอาศัยอยู่ได้มีมากกว่า 10%
กลยุทธ์ลอบตีเฉินชาง

| --- | --- |
ภาพแสดงกลุ่ม "กลยุทธ์เผชิญศึก"
ผู้วางกลศึก: ตันฮก
ผู้ต้องกลศึก: โจหยิน
ผู้ร่วมกลศึก: กวนอู
ประเภท: กลยุทธ์เผชิญศึก
หลักการ: ดึงดูดความสนใจ ฉกฉวยโอกาสบุกเข้าโจมตี
สาเหตุ: ลิชองและลิกองรับอาสานำมาตีเล่าปี่ที่ซินเอี๋ยแต่ถูกตีพ่ายแตกกระจายกลับไป โจหยินจึงคิดตีเล่าปี่และยึดซินเอี๋ยเป็นของตน
สถานที่: ฮูโต๋
ผลลัพธ์: โจหยินเสียเมืองห้วนเสียให้แก่กวนอู
กลศึกก่อนหน้า: กลยุทธ์มีในไม่มี
กลศึกถัดไป: กลยุทธ์ดูไฟชายฝั่ง
ด ค ก
กลยุทธ์ลอบตีเฉินชาง หรือ อั้นตู้เฉินชาง (อังกฤษ: Openly repair the gallery roads, but sneak through the passage of Chencang; จีนตัวย่อ: 暗渡陈仓; จีนตัวเต็ม: 暗渡陳倉; พินอิน: Àn dù chén cāng) เป็นหนึ่งในกลศึกสามก๊ก กลยุทธ์ที่มีความหมายถึงการใช้โอกาสที่ฝ่ายศัตรูตัดสินใจที่จะรักษาพื้นที่เขตแดนของตนไว้ และแสร้งทำเป็นนำกำลังทหารบุกเข้าโจมตีทางด้านหน้า แต่ลอบนำกำลังทหารบุกเข้าโจมตีในพื้นที่เขตแดนที่ฝ่ายศัตรูไม่ทันคาดคิดและสนใจวางแนวกำลังป้องกัน
ในการศึกสงครามการใช้กลวิธีการวกวนลอบเข้าโจมตีย่อมเป็นฝ่ายได้เปรียบ สามารถบุกเข้าโจมตีฝ่ายศัตรูได้โดยที่ไม่ทันระวังตัวและเอาชนะได้โดยง่าย ตัวอย่างการนำเอากลยุทธ์ลอบตีเฉินชางไปใช้ได้แก่ตันฮกที่ให้กวนอูคุมทหารลอบเข้าบุกยึดห้วนเสีย ทำให้โจหยินที่พ่ายแพ้ต้องหนีกลับฮูโต๋
ตัวอย่างกลยุทธ์

เมื่อคราวที่เล่าปี่ย้ายมาอยู่ซินเอี๋ย โจหยินนำกำลังทหารสามหมื่นนายยกทัพมาที่ห้วนเสีย ลิชองและลิกองรับอาสานำกำลังทหารยกทัพมาตีเล่าปี่ที่ซินเอี๋ยแต่ถูกตีพ่ายแตกกระจายกลับไป โจหยินเห็นลิกองและลิชองพ่ายแพ้เล่าปี่ก็โกรธแค้น คิดนำกำลังทหารยกทัพมาหวังตีเล่าปี่และยึดซินเอี๋ยเป็นของตน แต่ลิเตียนคัดค้านโจหยินและขออยู่รักษาห้วนเสียโดยไม่ขอติดตามไปซินเอี๋ยด้วย โจหยินไม่เชื่อคำคัดค้านและเชื่อว่าลิเตียนเอาใจออกห่างจากตน ไม่จงรักภักดีเช่นเดิม ลิเตียนจึงต้องจำยอมติดตามไปซินเอี๋ยด้วยความจำใจ
โจหยินนำกำลังทหารสองหมื่นสี่พันนายจากห้วนเสียไปซินเอี๋ย ตันฮกซึ่งเป็นที่ปรึกษาของเล่าปี่คาดการณ์ล่วงหน้าว่าโจหยินจะต้องนำทัพกลับมาแก้แค้น และนำกำลังทหารมาจากห้วนเสียทั้งหมด จึงคิดกลอุบายตลบหลังโจหยินโดยให้กวนอูคุมทหารจำนวนพันนาย ลอบไปตีห้วนเสียและยึดครองไว้ โจหยินเมื่อยกทัพมาถึงซินเอี๋ยก็ต้องกลอุบายของตันฮกจนแตกพ่ายต้องนำทัพกลับห้วนเสีย แต่เมื่อกลับถึงห้วนเสียปรากฏว่ากวนอูได้เข้ายึดครองเมืองไว้เป็นของตนแล้ว ทำให้โจหยินต้องนำกำลังทหารที่หลงเหลือหลบหนีกลับไปฮูโต๋ กลยุทธ์ลอบตีเฉินชางหรืออั้นตู้เฉินชางของตันฮก ก็ประสบความสำเร็จในการหลอกให้โจหยินทิ้งห้วนเสียและสามารถยึดครองไว้เป็นของตนได้อย่างงดงาม
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลศึกสามก๊ก
กลยุทธ์ปิดฟ้าข้ามทะเล

| --- | --- |
ผู้วางกลศึก: ลิบอง, ลกซุน
ผู้ต้องกลศึก: กวนอู
ผู้ร่วมกลศึก: ซุนกวน
ประเภท: กลยุทธ์ชนะศึก
หลักการ: ล่อหลอกศัตรูให้ตายใจ ชิงมาให้ได้ซึ่งชัยชนะ
สาเหตุ: ซุนกวนเมื่อเสียเกงจิ๋วและเสียรู้ให้แก่จูกัดเหลียงก็โกรธแค้น จึงส่งกองทัพมาหมายจะยึดเอาเกงจิ๋วคืนเป็นของตน
สถานที่: ด่านลกเค้าถึงเกงจิ๋ว
ผลลัพธ์: กวนอูเสียเกงจิ๋วให้แก่ซุนกวน
กลศึกถัดไป: กลยุทธ์ล้อมเวยช่วยจ้าว
ด ค ก
กลยุทธ์ปิดฟ้าข้ามทะเล หรือ หมานเทียนกว้อไห่ (อังกฤษ: Deceive the heavens to cross the ocean; จีนตัวย่อ: 瞒天过海; จีนตัวเต็ม: 瞞天過海; พินอิน: Mán tiān guò hǎi) เป็นหนึ่งในกลศึกสามก๊ก กลยุทธ์ที่มีความหมายถึงการที่คิดหรือมองข้ามสิ่งใด ๆ ก็ตาม ที่คิดว่าตนเองนั้นได้ตระเตรียมการไว้พร้อมสรรพแล้ว ก็มักจะมีความประมาทเลินเล่อและมองข้ามศัตรูไปอย่างง่ายดาย พบเห็นสิ่งใดที่มองเห็นเสมอในยามปกติก็ไม่บังเกิดความสงสัยหรือติดใจในสิ่งนั้น เกิดความชะล่าใจในตนเอง การบุกเข้าโจมตีศัตรูโดยที่ศัตรูไม่ทันรู้ตัวและตั้งระวังทัพได้ทันนับว่าเป็นการได้ชัยชนะในการต่อสู้มาแล้วครึ่งหนึ่ง สามารถเอาชนะได้อย่างง่ายดาย การปกปิดอำพรางซ่อนเร้น จึงเป็นกลยุทธ์ที่มีความสำคัญมากที่สุดในการทำศึกสงคราม
มรรควิถีแห่งการใช้ยุทธวิธีในการต่อสู้กับศัตรูที่แข็งแกร่งกว่า เมื่อเผชิญหน้ากับศัตรูที่เข้มแข็งกว่าควรใช้วิธี "นบน้อมถ่อมตน" ปฏิบัติตนอย่างนอบน้อมทำให้ศัตรูเกิดความเหลิงลำพอง หย่อนคลายความระมัดระวัง แล้วจงรอคอยจนกระทั่งได้จังหวะและโอกาสเหมาะสมจึงรุกเข้าโจมตีให้พินาศย่อยยับ ตำราพิชัยสงครามซุนวูกล่าวไว้ว่า "พึงถ่อมตัวพินอบพิเทาเสริมให้ศัตรูโอหังได้ใจ" ตัวอย่างการนำเอากลยุทธ์ปิดฟ้าข้ามทะเลไปใช้ได้แก่ลิบองที่ปลอมตนเป็นพ่อค้าเดินเรือสำเภา ลอบบุกเข้าโจมตีเกงจิ๋วโดยที่กวนอูไม่รู้ตัวแม้แต่น้อย
ดูเพิ่ม

สามก๊ก
ตำราพิชัยสงคราม
ตำราพิชัยสงครามซุนวู
แหล่งข้อมูลอื่น

36 กลศึกสามก๊ก
| ด ค ก36 กลศึก |
| --- | --- |
กลยุทธ์ชนะศึก:  1. ปิดฟ้าข้ามทะเล  2. ล้อมเวยช่วยจ้าว  3. ยืมดาบฆ่าคน  4. รอซ้ำยามเปลี้ย  5. ตีชิงตามไฟ  6. ส่งเสียงบูรพาฝ่าตีประจิม 
กลยุทธ์เผชิญศึก:  7. มีในไม่มี  8. ลอบตีเฉินชาง  9. ดูไฟชายฝั่ง  10. ซ่อนดาบในรอยยิ้ม  11. หลี่ตายแทนถาว  12. จูงแพะติดมือ 
กลยุทธ์เข้าตี:  13. ตีหญ้าให้งูตื่น  14. ยืมซากคืนชีพ  15. ล่อเสือออกจากถ้ำ  16. แสร้งปล่อยเพื่อจับ  17. โยนกระเบื้องล่อหยก  18. จับโจรเอาหัวโจก 
กลยุทธ์ติดพัน:  19. ถอนฟืนใต้กระทะ  20. กวนน้ำจับปลา  21. จักจั่นลอกคราบ  22. ปิดประตูจับโจร  23. คบไกลตีใกล้  24. ยืมทางพรางกล 
กลยุทธ์ร่วมรบ:  25. ลักขื่อเปลี่ยนเสา  26. ชี้ต้นหม่อนด่าต้นไหว  27. แสร้งทำบอแต่ไม่บ้า  28. ขึ้นบ้านชักบันได  29. ต้นไม้ผลิดอก  30. สลับแขกเป็นเจ้าบ้าน 
กลยุทธ์ยามพ่าย:  31. สาวงาม  32. ปิดเมือง  33. ไส้ศึก  34. ทุกข์กาย  35. ลูกโซ่  36. หนีคือยอดกลยุทธ์
ตูกุนบูลัก

เมืองโบราณในอุซเบกิสถาน
| --- | --- |
แสดงที่ตั้งภายในอุซเบกิสถาน
ที่ตั้ง: ใกล้อุทยานแห่งชาติซามิน ประเทศอุซเบกิสถาน
ภูมิภาค: ทิวเขาเตอร์เกสถาน
พิกัด: 39°42′11.67″N 68°15′56.62″E﻿ / ﻿39.7032417°N 68.2657278°E﻿ / 39.7032417; 68.2657278
ค่าระดับความสูง: 2,000–2,200 m (6,562–7,218 ft)
ประเภท: นคร
พื้นที่: 120 เฮกตาร์ (300 เอเคอร์)
ความเป็นมา
สร้าง: คริสต์ศตวรรษที่ 6
ละทิ้ง: คริสต์ศตวรรษที่ 10
หมายเหตุเกี่ยวกับสถานที่
ค้นพบ: 2015
ขุดค้น: 2022
ผู้ขุดค้น: ไมเคิล ฟราเชตตี ฟาร์โฮด มักซูดอฟ
ตูกุนบูลัก (อุซเบก: Tugunbulak) เป็นเมืองสมัยกลางในทิวเขาเตอร์เกสถาน ตั้งอยู่ในบริเวณที่ปัจจุบันคือประเทศอุซเบกิสถานตะวันออกเฉียงใต้ใกล้อุทยานแห่งชาติซามิน ตัวเมืองและตัชบูลัก (39°41′46.67″N 68°19′14.83″E﻿ / ﻿39.6962972°N 68.3207861°E﻿ / 39.6962972; 68.3207861) สถานที่ในยุคเดียวกัน มีผู้เข้าอาศัยอยู่ตั้งแต่คริสต์ศตวรรษที่ 6 ถึงปลายคริสต์ศตวรรษที่ 10 เมืองนี้ตั้งอยู่ในระดับความสูง 2,000–2,200 เมตร (6,600–7,200 ฟุต) เป็นศูนย์กลางการทำเหมืองและการผลิตเหล็กซึ่งเชื่อมต่อกับเครือข่ายการค้าเส้นทางสายไหม ส่วนหลงเหลือของตูกุนบูลักกินพื้นที่ประมาณ 120 เฮกตาร์ (300 เอเคอร์) ซึ่งประกอบด้วยกำแพงอันกว้างขวาง นาขั้นบันได และป้อมปราการ
ตัชบูลักในบริเวณใกล้เคียงค้นพบโดยทีมที่มีไมเคิล ฟราเชตตี นักโบราณคดีชาวอเมริกัน และฟาร์โฮด มักซูดอฟ นักโบราณคดีชาวอุซเบกใน ค.ศ. 2011 ขณะที่ฟราเชตตีกำลังสืบหาชิ้นส่วนเครื่องปั้นดินเผาในพื้นที่นั้นเมื่อ ค.ศ. 2015 เขาได้พบกับเจ้าหน้าที่ป่าไม้ที่อาศัยอยู่ในพื้นที่โดยรอบ ซึ่งแจ้งแก่เขาว่าเห็นเครื่องปั้นดินเผาลักษณะเดียวกันในสวนหลังบ้าน เมื่อตรวจสอบที่ทำฟาร์มของเขาแล้ว ฟราเชตตีก็พบว่าบ้านของเจ้าหน้าที่นั้นสร้างอยู่บนซากส่วนหลงเหลือของป้อมปราการ มีการขุดค้นและสแกนพื้นที่ด้วยไลดาร์ใน ค.ศ. 2022 เผยให้เห็นศูนย์กลางเมืองขนาดใหญ่ หลังจากลงพื้นที่เพิ่มเติมในปีถัดมา จึงมีการตีพิมพ์การค้นพบในวารสาร Nature เมื่อเดือนตุลาคม ค.ศ. 2024
กลยุทธ์รอซ้ำยามเปลี้ย

| --- | --- |
ผู้วางกลศึก: ลกซุน
ผู้ต้องกลศึก: พระเจ้าเล่าเสี้ยน
ผู้ร่วมกลศึก: เฮ็กเจียว
ประเภท: กลยุทธ์ชนะศึก
หลักการ: ฉวยโอกาสศัตรูเพลี่ยงพล้ำบุกเข้าโจมตี
สาเหตุ: ลกซุนแนะนำให้ซุนกวนแต่งหนังสือถึงพระเจ้าเล่าเสี้ยน ให้รีบนำกำลังทหารยกทัพไปตีลกเอี๋ยง
สถานที่: ลกเอี๋ยง
ผลลัพธ์: จูกัดเหลียงนำทัพไปตีลกเอี๋ยงแทนง่อก๊ก
กลศึกก่อนหน้า: กลยุทธ์ยืมดาบฆ่าคน
กลศึกถัดไป: กลยุทธ์ตีชิงตามไฟ
ด ค ก
กลยุทธ์รอซ้ำยามเปลี้ย หรือ อี่อี้ไต้เหลา (อังกฤษ: Substitute leisure for labour; จีนตัวย่อ: 以逸待劳; จีนตัวเต็ม: 以逸待勞; พินอิน: Yǐ yì dài láo) เป็นหนึ่งในกลศึกสามก๊ก กลยุทธ์ที่มีความหมายถึงการที่ศัตรูยังคงมีความเข้มแข็ง กำลังไพร่พลทหารยังคงแข็งแกร่งยากจะต่อสู้ ก็ไม่ควรจะเข้าปะทะโดยตรงด้วยแรงและพละกำลังที่มีอยู่ แต่ยามใดที่ศัตรูเกิดความอ่อนแอในกองทัพต้องรีบฉกฉวยโอกาสนำกำลังบุกเข้าโจมตีโดยเร็ว เพื่อเป็นการข่มขวัญและป้องกันไม่ให้ศัตรูหวนกลับมาแข็งแกร่งดั้งเดิม กลยุทธ์รอซ้ำยามเปลี้ยเป็นการใช้ความสงบสยบความเคลื่อนไหว ให้ระยะเวลาเป็นการบั่นทอนกำลังและจิตใจของศัตรู ฉวยโอกาสพลิกสถานการณ์จากเดิมที่กลายเป็นรองหรือเสียเปรียบให้กลายเป็นฝ่ายได้เปรียบเพื่อให้ได้มาซึ่งชัยชนะ
ในสามก๊กยามเกิดศึกสงคราม กองทัพทุกกองทัพต่างใช้กลยุทธ์รอซ้ำยามเปลี้ย เพื่อหาโอกาสเหมาะในการบุกเข้าโจมตีศัตรูยามเพลี่ยงพล้ำอยู่ตลอดเวลา ในการทำศึกสงคราม แก่นหลักสำคัญของคำว่า "สถานการณ์" หมายถึงการรู้จักใช้จังหวะหรือสถานการณ์ที่ได้เปรียบให้เป็นประโยชน์ เมื่อเกิดเหตุการณ์ที่ศัตรูอาจพ่ายแพ้ในการศึก ต้องรีบฉกฉวยโอกาสนำกำลังเข้ากระหน่ำโจมตีกองทัพของศัตรูให้พินาศย่อบยับ สถานการณ์ที่เป็นฝ่ายพลิกผันได้เปรียบ ความสามารถในการจับจังหวะรู้สถานการณ์จึงเป็นสิ่งสำคัญในการทำศึกสงคราม ตำราพิชัยสงครามกล่าวไว้ว่า "จงอาศัยสถานการณ์เข้าทำลายศัตรู" ตัวอย่างการนำเอากลยุทธ์รอซ้ำยามเปลี้ยไปใช้ได้แก่ลกซุนที่แนะนำซุนกวนให้พระเจ้าเล่าเสี้ยนยกทัพไปตีลกเอี๋ยง